נדב אבקסיס

נדב אבקסיס (נולד ב-25 בספטמבר 1971) הוא סטנדאפיסט ושחקן ישראלי. אבקסיס, בן למשפחה דתית בת תשעה אחים ואחיות, נולד וגדל בחצור הגלילית, אביו היה עובד בחברה קדישא ואמו עבדה במעון תינוקות. התחנך בישיבה התיכונית "קריית החינוך מעלות" בעיר מעלות תרשיחא. בצה"ל שירת כלוחם בחטיבת גולני. בשנת 1994 עבר לגור בתל אביב. לאחר שהות קצרה מחוץ לישראל, החל לעבוד כמחלק מים ונהג, ובמקביל החל דרכו כסטנדאפיסט על במות הארץ. בשנת 1997 זכה בתוכנית הכישרונות של דידי הררי, "זמנך עבר", שאחריה הצטרף לתוכניתו של הררי ב"רדיו ללא הפסקה", "דידי לוקאלי", עם דמויות כגון קריינית החדשות עדי רבן והסבתא סולטנה דנינו. בשנת 2000 יצא אבקסיס במופע קומי הנושא את שמו. בעקבות הצלחתו היה מועמד בקטגוריית "איש השנה בבידור" בטקס פרסי "אנשי השנה" בשנת 2001. לאורך השנים, השתתף כקומיקאי בתוכניות שונות, כמו "ערב אדיר", "יאיר לפיד" ו"בטברנה". עם פריצתו כקומיקאי, התנסה אבקסיס לאורך השנים בתחומים שונים. בשנת 2004 דבב את סדרת האנימציה של "ביפ", "מ.ק 22", ושיחק בסרטו המצליח של אבי נשר, "סוף העולם שמאלה". ב-2005 השתתף אבקסיס בסדרה הקומית "בצפר" בערוץ ניקלודאון. בסוף 2006 כיכב אבקסיס בפסטיגל "פנטזיה". בשנת 2008 השתתף אבקסיס בתוכנית המציאות רוקדים עם כוכבים של ערוץ 2 עם הרקדנית דורית מילמן והודח בתוכנית הראשונה. החל מנובמבר 2008 הגיש את פינת האקטואליה הסאטירית בתוכנית העולם הבוקר בערוץ 2. ב-2009 התארח בשלוש תוכניות של נבחרת צחוק מעבודה עם שלום אסייג והופיע לצד שחר חסון, אורי חזקיה, ארז שלם, מיכאל הנגבי, ליטל שוורץ ושלום אסייג. ביוני 2009 הופיע יחד עם שלום אסייג, אורי חזקיה ושחר חסון באמפיתיאטרון שבקיסריה. החל מאוקטובר 2009 שיחק במחזה "עופרה" מאת בצלאל אלוני ובבימויו של אלון אופיר, על פי ספרו "מכתבים לעפרה", בשלל דמויות. בין השנים 2009–2010 השתתף בתוכנית הבידור הסאטירית "הספסל האחורי" ברשת-ערוץ 2 בהנחייתה של מיה דגן. בשנת 2011 השתתף בהצגה "זהב טורקי" על פי ה"אוצר" של שלום עליכם בתיאטרון הקאמרי בתפקיד רב העיירה. החל מפברואר 2011 ובמשך 3 עונות גילם את דמותה של קריינית החדשות "ליאורה חושן" ועוד מספר דמויות, בתוכנית הבידור הסאטירית "בובה של לילה" המשודרת בערוץ הספורט. בשנת 2013 השתתף בתוכנית ״מחוברים פלוס״ ששודרה ב״הוט״ ובה בין השאר יצא מהארון. משנת 2000 ועד 2013 הופיע מעל 1,000 פעמים ברחבי הארץ ומול קהילות ישראליות בעולם, עם מופע היחיד שלו. בשנת 2014 יצא במופע חדש, אותו כתב בשיתוף רשף שי ומשה מלכה. במופע מתייחס נדב ליציאה שלו מהארון, חוויותיו כהורה, פוליטיקה חברה והבית ממנו בא. במאי 2020 השתתף בפרק של סדרת רשת של כאן דיגיטל בשם "המהפכה הגאה שלי", המבוסס על ראיון שהעניק לגל אוחובסקי עבור סדרת הדוקו של כאן 11 "המהפכה הגאה" אותה כתבו וביימו אוחובסקי ולירן עצמור. החל משנת 2020 מופיע כפאנליסט בתוכנית הקומית "עד כאן!" בערוץ כאן 11. באוגוסט 2020 קיים הופעה בקיבוץ חצור, על אף האיסור לקיים הופעות בשל מגפת הקורונה, במחאה על האיסור. ב-2021 השתתף בעונה השנייה של "הזמר במסכה" בתחפושת כלב שנאוצר, והגיע למקום הרביעי בחצי הגמר. ב-2022 השתתף בתוכנית ספיישל של ה״המרדף״ יחד עם דובדבני וקובץ ועידן אלתרמן. בחנוכה באותה שנה שיחק אבקסיס בהצגת הילדים "תיבת נח" לצידם של רינת גבאי, טוביה צפיר, ושמחה גואטה. במאי 2023 השתתף בתוכנית הטלוויזיה התיעודית "מדורות השבטים" של כאן 11. באוגוסט 2013 אבקסיס יצא מהארון כהומוסקסואל בראיון לידיעות אחרונות. הוא מתגורר ברמת גן ואב לבת ולבן בהורות משותפת עם מירה שובל. סוף העולם שמאלה (2004) - בתור גבי בוחבוט מ.ק. 22 (2004) בצפר (2005) רוקדים עם כוכבים (2008) הספסל האחורי (2009) שבת צחוק (2010) היפה והחנון (2010) מחוברים (2013) צחוק מעבודה (2013) בובה של לילה (2013) עד כאן! (2020) הזמר במסכה (2021) מדורות השבטים (2023) נדב אבקסיס, ברשת החברתית אקס (טוויטר) נדב אבקסיס, ברשת החברתית אינסטגרם נדב אבקסיס, במיזם "אישים" לתיעוד היצירה הישראלית נדב אבקסיס, במסד הנתונים הקולנועיים IMDb (באנגלית) נדב אבקסיס, באתר "אידיבי", מאגר הידע העברי לקולנוע ישראלי ועולמי מערכת גיא פינס, רשמית: נדב אבקסיס יצא מהארון, באתר nana10‏, 19 באוגוסט 2013 אילן לוקאץ', חדשות 2, ‏נדב אבוקסיס יוצא מהארון הפוליטי, באתר ‏מאקו‏, 28 באוקטובר 2016 ליאת רון, ‏"נושאים רגישים? אף אחד לא נוגע בהופעות שלי", באתר גלובס, 5 בינואר 2017 נדב אבקסיס בחור שמרן, בפודקאסט "גיקונומי", 27 ביוני 2017 רז שכניק, במחזמר שכתב אמיר גוטמן היה המון הומור שחור ומודעות עצמית. מהשמיים רצו סוף אחר, באתר "ידיעות אחרונות", 25 ביולי 2017 נבו זיו, חצור פינת מרקש, באתר "ידיעות אחרונות", 18 באפריל 2018 שיר זיו, "פוליטיקאים עושים מעצמם צחוק, לא צריך אותי בכנסת", באתר ישראל היום, 7 במאי 2019 נדב אבקסיס מקריא שיר של יענקל'ה רוטבליט "שבתות וחגים", גלי צה"ל, אוקטובר 2017 נדב אבקסיס בפודקאסט "מאחורי כל צחוק" של אלדד שטרית, 16 באוגוסט 2020 מורן שריר, איך הפך הסטנדאפיסט נדב אבקסיס למשפיען פוליטי?, באתר הארץ, 16 ביוני 2021 רן בוקר, האיום התממש: חרף האיסור - נדב אבקסיס הופיע מול קהל, באתר ynet, 1 באוגוסט 2020 סדרה תיעודית חדשה 📽️ מדורות השבטים | פרק 1 - הסדר יחזור על כנו: שנים 1993 עד 2000, סרטון בערוץ "כאן 11 - תאגיד השידור הישראלי", באתר יוטיוב (אורך: 54:42) נדב אבקסיס יוצא מהארון: "פחדתי שיגלו", באתר ynet, 23 באוגוסט 2013 רן בוקר, נדב אבקסיס: "אין לי צורך בחיי אהבה", באתר ynet, 9 בינואר 2015